Lav et referat af nedenstående tekst:

Tekst:
Nordjyllands Beredskab ankom lidt før klokken 17 til en brand i et rækkehus i Løgstør. - Der var ild i en garage, som var bygget sammen med rækkehuset og fordi branden var ret kraftig var den ved at brede sig til huset og til tagkonstruktionen og til et enkelt rum i huset, forklarer indsatsleder ved Nordjyllands Beredskab, Allan Frisk. Der var folk fra både stationen i Løgstør og i Fjerritslev. - Vi formår at få ilden bremset, og nu er efterslukningsarbejdet i gang som nok varer til lidt i otte i aften, forklarer han. Var i gang med aftensmaden Ejeren forklarede selv til indsatslederen, at han var ved at lave mad i køkkenet, da han åbnede et vindue og så, at der var brand i skuret. Manden var den eneste i boligen. Huset er ubeboeligt på grund af røg-, sod- og vandskader og derfor skal ejeren genhuses. Nordjyllands Politi skal desuden ud for at undersøge, hvad brandårsagen kan være.

Referat:
Huset er ubeboligt den kommende tid.